Axel Otto Normann

Axel Otto Normann (født 23. januar 1884 i Fredrikstad, død 8. mai 1962 i Oslo) var en norsk journalist, redaktør, teaterkritiker og teatersjef. Han var to ganger sjef ved Nationaltheatret.

Han kom fra en borgerlig familie, tok artium i 1901, og begynte å studere uten å fullføre noen høyere utdannelse.  Han studerte ved Sorbonne i 1904, arbeidet i dagbladet Posten 1905-1907, i Aftenposten 1907-1915 og som redaktør i Verdens Gang 1915-22. I perioden 1922-29 bodde han i Paris, hvor han livnærte seg som korrespondent og oversetter. Han oversatte blant annet Alexandra Rachmanovas dagbøker fra den russiske revolusjon.

Han ble i 1929 ansatt som teaterkritiker i Arbeiderbladet, og målbar der sine krav om en mer ambisiøst program for Nationaltheatret så tydelig at han i 1935 ble ansatt som sjef ved teatret. Han tok avskjed under krigen, i 1941, men ble gjeninnsatt i stillingen 1945-46. Fra 1947 til sin død i 1962 var han sjef for Det Nye Teater, som i hans tid skiftet navn til Oslo Nye Teater.

Normann var medstifter av Norsk Teater- og Kunstkritikerforbund i 1927, var formann i Norsk Teaterlederforening 1936-41 og hadde flere andre lignende verv.

Han ble utnevnt til Ridder1 av St. Olavs Orden i 1951, og var også kommandør av Dannebrogordenen, Vasaordenen, Finlands Lejons orden, den belgiske Leopoldsordenen og offiser av Æreslegionen. Han ble utnevnt til statsstipendiat i 1955.

 Se også 
 Johanne Dybwad. 1937
 Det Nye Teater 1929-1954. 1954

Referanser

 Litteratur 
 Arne Christiansen. «Axel Otto Normann». I: Norsk biografisk leksikon, 2. utg.

 Eksterne lenker 


Kategori:Norske teatersjefer
Kategori:Redaktører for Verdens Gang (1868–1923)
Kategori:Journalister i Aftenposten
Kategori:Statsstipendiater
Kategori:Riddere av 1. klasse av St. Olavs Orden
Kategori:Kommandører av Dannebrogordenen‎
Kategori:Vasaordenen
Kategori:Finlands løves orden
Kategori:Æreslegionen
Kategori:Personer fra Fredrikstad kommune
Kategori:Personer begravet på Vår Frelsers gravlund